open-index/open-wikipedia-markdown huggingface dataset:
Μπριγκίτα Χάραλντσντοτερ

Η **Μπριγκίτα Χάραλντσντοτερ**, , (π. 1131 – π. 1208) ήταν βασίλισσα της Σουηδίας ως σύζυγος του βασιλιά Μάγκνους Β΄.

## Οικογένεια
Ήταν νόθη κόρη του βασιλιά Χάραλντ Δ΄ της Νορβηγίας. Η μητέρα της είναι άγνωστη, αλλά πιθανότατα ήταν η Tόρα Γκούτορμσντοτερ, μακροχρόνια ερωμένη του πατέρα της και μητέρα του βασιλιά Σίγκουρντ Β΄ της Νορβηγίας. Το ιρλανδικό της μικρό όνομα ήταν το ίδιο με αυτό της Ιρλανδής μητέρας του πατέρα της, Brigida O'Brien (απεβ. 1138). Σύμφωνα με τον μύθο, παντρεύτηκε για πρώτη φορά τον βασιλιά Ίνγκε τον Νεότερο, αλλά αυτό δεν θεωρείται δυνατό. Πιθανότατα, ο πρώτος της γάμος ήταν με τον Σουηδό κόμη Καρλ Σούνεσον. Ήταν παντρεμένη με τον Mάγκνους Β΄ Χένρικσεν, γιο της θετής μητέρας της Ίνγκριντ Ράγκνβαλντσντοτερ και του πρώτου συζύγου της Ίνγκριντ, Χένρικ Σκάντελορ . Ο σύζυγός της διεκδίκησε τον σουηδικό θρόνο μέσω της μητέρας του το 1160–61. Μετά το τέλος του το 1161, παντρεύτηκε ξανά τον Σουηδό *jarl* Μπίργκερ Μπρόσα των Μπγιέλμπο. Η κόρη που απέκτησε κατά τη διάρκεια του γάμου της με τον Μπρόσα, Ινγεγέρδη Μπίργκενσντοτερ των Μπγιέλμπο, επρόκειτο να γίνει βασίλισσα της Σουηδίας το 1200.

Το 1174 ο Νορβηγός διεκδικητής του θρόνου Άισταϊν Μάιλα, ο οποίος ισχυριζόταν ότι ήταν ανιψιός της, ζήτησε την υποστήριξη της ίδιας και του συζύγου της, την οποία και παρείχαν. Το 1176 ο Νορβηγός διεκδικητής του θρόνου Σβερ της Νορβηγίας έκανε το ίδιο πράγμα. Στην αρχή τον απέπεμψαν, αλλά το 1177 συμβούλεψαν τους Μπίρκενμπαϊνερ να αναγνωρίσουν τον Σβερ ως βασιλιά τους και τού έδωσαν την υποστήριξή τους και του Σουηδού βασιλιά. Ο γιος της Μπριγκίτας, Φίλιππος, θα ενταχθεί επίσης στην υπηρεσία του Σβερ. Ο Μπρόσα απεβίωσε το 1202. Το 1205 ξέσπασε μία σύγκρουση μεταξύ της κόρης της βασίλισσας Ίνγκεγκερντ και της οικογένειας Μπγιέλμπo.

Οι ημερομηνίες γέννησης και του τέλους της δεν είναι γνωστές, αν και το έτος γέννησης της κόρης της ορίζεται σε π. 1180. Οι ημερομηνίες π. 1131–1208 έχουν προταθεί. Μετά το τέλος του δεύτερου συζύγου της το 1202, αποσύρθηκε στο μοναστήρι Ρίσεμπεργκα στο Nάρκε, όπου απεβίωσε και τάφηκε. 

## Οικογένεια
* Φίλιππος (απεβ. 1200), jarl της Νορβηγίας στην υπηρεσία του βασιλιά Σβερ της Νορβηγίας και ένας από τους πιο ένθερμους υποστηρικτές του.
* Kνουτ, βασιλικός γιαρλ (riksjarl) της Σουηδίας, jarl της Σουηδίας. Σύμφωνα με μία πηγή, ο Kνουτ νυμφεύτηκε την κόρη του βασιλιά Kνουτ Έρικσον, που ονομαζόταν Σίγκριντ σε αυτή την πηγή. Σκοτώθηκε το 1208 στη μάχη της Λένα ( ; είναι η μάχη του Γκέστιλρεν 1210 ; ).
* Φόλκε, γνωστός και ως *Φόλκε γιαρλ*, γιάρλ της Σουηδίας, σκοτώθηκε το 1210 στη μάχη του Γκέστιλρεν.
* Ινγεγέρδη (π. 1180–1230), βασίλισσα της Σουηδίας 1200–1208, παντρεύτηκε τον βασιλιά Σβέρκερ Β΄ και μητέρα του βασιλιά Ιωάννη Α΄ της Σουηδίας.
* Kριστίνα.
* Mαργαρίτα.

## Παραπομπές


Κατηγορία:Βασίλισσες της Σουηδίας
Άστριντ Νγιάλσντοτερ

Η **Άστριντ Νγιάλσντοτερ**, σουηδ.: *Astrid Njalsdotter* ή *Ástríðr Njálsdóttir του Skjalgaätten*, επίσης *Aestrith*, (11ος αιώνας), ήταν Νορβηγή ευγενής, που παντρεύτηκε τον Ράγκνβαλντ τον Γηραιό και έγινε η πρόγονος του σουηδικού Οίκου του Στένκιλ (π. 1060-π. 1125). Μερικές φορές υποτίθεται ότι ήταν βασίλισσα της Σουηδίας, αν και τα στοιχεία είναι αδιευκρίνιστα.

## Πρόγονος ηγεμόνων
Η μόνη διαθέσιμη πηγή για την Άστριντ είναι το έπος *[[Hervarar saga ok Heiðreks]]*, το οποίο λέει ότι ήταν η κόρη του Nγιάλ Φίνσσον από τη Χαλόγκαλαντ. Από άλλες Σκανδιναβικές πηγές φαίνεται ότι ο Nγιάλ Φίνσσον ήταν γιος της Γκούνχιλντ Χάλβανσντοτερ της οικογένειας Σκγιάλγκα, κλάδου του Χάραλντ Α΄ του Καλλίκομου, του πρώτου βασιλιά της Νορβηγίας και υποτιθέμενου γόνου της δυναστείας Ύνγκλινγκ. Σύμφωνα με το έπος, γέννησε τον Στένκιλ (απεβ. 1066), που έγινε γιαρλ στη Σουηδία και αργότερα κληρονόμησε το βασίλειο περί το 1060. Δεδομένου ότι οι εγγονοί της, οι Σουηδοί βασιλείς Χάλστεν και Ίνγκε Α΄ ο Πρεσβύτερος, μπορεί να γεννήθηκαν γύρω στο 1050-1060, ο γάμος της πιθανότατα έλαβε χώρα τη δεκαετία του 1020 ή του 1030. Τίποτε δεν είναι γνωστό για το πότε απεβίωσε.

Ο σύζυγός της Ράγκνβαλντ ο Παλαιός είναι κατά τα άλλα άγνωστος. Στην παλαιότερη ιστοριογραφία ήταν σύνηθες να τον ταυτίζουν με τον Ράγκνβαλντ Ούλφσον, έναν Σουηδό ή Γκεατικό γιαρλ, που υπηρέτησε υπό τον βασιλιά Όλοφ Σκότκονουνγκ στις αρχές του 11ου αι. Σύμφωνα με τα σκανδιναβικά έπος, ο Ράγκνβαλντ Ούλφσον αναγκάστηκε να φύγει από τη Σουηδία, μετά από μια διαμάχη με τον βασιλιά και τελικά καθιερώθηκε ως γιαρλ της Στάραγια Λάντογκα. Ωστόσο, αυτός ο Ράγκνβαλντ ήταν νυμφευμένος με τη Νορβηγή πριγκίπισσα Ίνγκεμποργκ Τρύγκβασντοτερ και ο πατέρας του Ουλφ και της Άιλιφ και δεν συνδέεται πουθενά με τον Στένκιλ. Ένας δεύτερος γάμος του Ράγκνβαλντ με την Άστριντ είναι επομένως μία απλή εικασία.

## Πιθανή βασίλισσα
Ο Γερμανός εκκλησιαστικός ιστορικός Aδάμ της Βρέμης γράφει ότι ο Στένκιλ ήταν είτε θετός γιος (*privignus*) είτε ανιψιός (*nepos*) του προηγούμενου Σουηδού ηγεμόνα Έ(ντ)μουντ του Γηραιού (π. 1050-π. 1060). Με βάση αυτό, έχει υποτεθεί μερικές φορές ότι η Άστριντ Νγιάλσντοτερ ήταν αρχικά παντρεμένη με τον Ράγκνβαλντ και στη συνέχεια με τον Έμουντ, του οποίου η σύζυγος είναι κατά τα άλλα άγνωστη. Αυτό θα βοηθούσε να εξηγηθεί η ομαλότητα της δυναστικής διαδοχής περί το 1060, όταν η οικογένεια ηγεμόνων της Εποχής των Βίκινγκ εξέλιπε από άρρενες απογόνους. Ωστόσο, το έπος *Hervarar ok Heiðreks* λέει ότι ο Στένκιλ κληρονόμησε τον θρόνο μέσω της συζύγου του Ινγκαμόντερ, η οποία ήταν κόρη του Έ(ντ)μουντ. Ως εκ τούτου, οι σύγχρονοι ιστορικοί τείνουν να αμφιβάλλουν γι' αυτήν την υπόθεση.

## Βιβλιογραφικές αναφορές

## Βιβλιογραφία
* Astrid Nialsdotter (στα Σουηδικά)
* Personakt for Astrid Nialsdotter (στα Σουηδικά)
* Elgenstierna, Gustaf (1925–1936), *Den installrade svenska adelns ättartavlor*, Vol. I-IX (στα σουηδικά).
* Ohlmarks, Åke (1973), *Alla Sveriges drottningar* (Όλες οι βασίλισσες της Σουηδίας, στα σουηδικά). Στοκχόλμη: Gebers.

Κατηγορία:Νορβηγοί ευγενείς
NGC 656

Ο **[[Νέος Γενικός Κατάλογος|NGC]] 656** ραβδωτός φακοειδής γαλαξίας ο οποίος βρίσκεται στον αστερισμό Ιχθύες και απέχει περίπου 175 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) το 1865.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Ιχθύες (αστερισμός)
0656
06293
01194
+04-05-002
NGC 645

Ο **[[Νέος Γενικός Κατάλογος|NGC]] 645** είναι ραβδωτός σπειροειδής γαλαξίας στον αστερισμό Ιχθύες. Εκτιμάται πως απέχει 112 εκατομμύρια έτη φωτός από τον Γαλαξία μας και πως έχει διάμετρο 115 χιλιάδων ετών φωτός. Ανακαλύφθηκε από τον αστρονόμο Άλμπερτ Μαρτ (Albert Marth).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ιχθύες (αστερισμός)
0645
06172
01177
+01-05-016
Κατερίνα Ζιώγου

Η **Κατερίνα Ζιώγου** (Θεσσαλονίκη, 1971 - Αθήνα, 23 Φεβρουαρίου 2020) ήταν Ελληνίδα ηθοποιός της τηλεόρασης και του θεάτρου.

Γεννήθηκε στη Θεσσαλονίκη το 1971 και ξεκίνησε την καριέρα της ως ηθοποιός το 1994. Έγινε ευρύτερα γνωστή για το ρόλο της Ντορίτας Μαρκάτου στη σειρά *[[Ντόλτσε Βίτα]]* το 1995. Η τελευταία της εμφάνιση ήταν στη θεατρική παράσταση *Το Φαινόμενο του Θερμοκηπίου* που πραγματοποιούνταν τον χειμώνα του 2017 στον "Πίσω Χώρο", και ύστερα αποσύρθηκε από την ενεργό δράση. 

Απεβίωσε στις 23 Φεβρουαρίου 2020 σε ηλικία 49 ετών, από καρκίνο του πνεύμονα που έπασχε για χρόνια και ο θάνατός της γνωστοποιήθηκε δέκα ημέρες αργότερα. Άφησε πίσω της μία κόρη 15 ετών.

## Εργογραφία

## Παραπομπές


## Εξωτερικοί σύνδεσμοι
* Κατερίνα Ζιώγου στο IMDb
* Κατερίνα Ζιώγου στη Ναυτεμπορική

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Έντλα

Η **Έντλα** (10ος αι. - 11ος αι.), ήταν μία Σλάβα γυναίκα της εποχής των Βίκινγκς. Ήταν μητέρα του βασιλιά Έ(ντ)μουντ του Γηραιού της Σουηδίας και της βασίλισσας Άστιντ της Νορβηγίας.

## Βιογραφία
Η παράδοση λέει ότι η Έντλα ήταν κόρη ενός αρχηγού της Λεχιτικής Φυλής, που κυβερνούσε μέρος του εδάφους μεταξύ Όντερ και Έλβα. Μεταφέρθηκε στη Σουηδία ως αιχμάλωτη πολέμου περί το 1000 την ίδια εποχή ή λίγο πριν, την άφιξη της Έστριντ των Οβοτριτών (*Estrid av obotriterna*).

Ο βασιλιάς Όλοφ Σκέτκονουνγκ παντρεύτηκε την Έστριντ, αλλά είχε και την Έντλα για ερωμένη του. Έγινε μητέρα του Έμουντ, της Άστριντ και πιθανώς του Χόλμφριντ. Ο Σνόρε Στούρλουσον λέει ότι τα παιδιά της στάλθηκαν σε ανάδοχους γονείς, μακριά από τη βασιλική αυλή, επειδή η βασίλισσα Έστριντ δεν ήταν ευγενική μαζί τους. Αυτό θα μπορούσε να υποδηλώνει ότι η Έντλα απεβίωσε, όταν τα παιδιά της ήταν μικρά.

## Οικογένεια
* Έ(ντ)μουντ ο Γηραιός, βασιλιάς της Σουηδίας
* Άστριντ Όλαφσνταττερ, παντρεύτηκε τον βασιλιά Όλαφ Β΄ της Νορβηγίας.
* Χόλμφριντ, σύζυγος του Σβεν Λάντεγιαρλ.

## Παραπομπές


## Βιβλιογραφικές αναφορές
* Ohlmarks, Åke *Alla Sveriges drottningar*
* Lagerqvist, Lars O. *Sverige och dess regenter κάτω από 1.000 χρόνια* (Albert Bonniers Förlag AB, 1982).

Κατηγορία:Δυναστεία του Μούνσε
Φωκίων Ταμπακόπουλος

Ο **Φωκίων Ταμπακόπουλος** ήταν Έλληνας αντιστασιακός.

## Βιογραφία
Ο Φωκίων Ταμπακόπουλος ήταν απόγονος της ιστορικής οικογένειας των Ταμπακόπουλων από την Βυτίνα.

Φοιτητής και σε ηλικία 24 ετών εντάσσεται στον ΕΛΑΣ και ξεκινά την αντιστασιακή του δράση κατά των Γερμανών κατακτητών. Στις 27 Ιουλίου 1942 τίναξε στον αέρα με βόμβα το γερμανικό αντιτορπιλικό "ΤΕ 54". Στις 17 του Δεκέμβρη 1942 τινάζει στον αέρα με εμπρηστική βόμβα στο Τατόι 3 χιλιάδες βαρέλια βενζίνα. Αργότερα καταστρέφει μέρος των εγκαταστάσεων του κατοχικού ραδιοσταθμού Λιοσίων.

Οι Γερμανοί τον συλλαμβάνουν και τον δικάζουν δύο φορές σε θάνατο. Η εκτέλεση της ποινής του αναστέλλετε γιατί με τα βασανιστήρια έπαθε πρόσκαιρη ολική τύφλωση. Κατορθώνει αργότερα να δραπετεύσει και να ξαναπεράσει στον ΕΛΑΣ, όπου πολέμησε ως το τέλος της κατοχής.

Μετά την απελευθέρωση καταδικάστηκε για τρίτη φορά στη ζωή του σε θάνατο από ελληνικό δικαστήριο, με την κατηγορία ότι στην κατοχή σκότωσε δύο Έλληνες πράκτορες  των ναζί της ειδικής ομάδας Λάμπου των Ταγμάτων Ασφαλείας και εκτελέστηκε το Μάιο του 1946. Ο ένας αδερφός του Φ. Ταμπακόπουλου εκτελέστηκε από τους Γερμανούς στη Θήβα και ο δεύτερος σκοτώθηκε στη Λιβύη πολεμώντας τους Γερμανούς.

## Παραπομπές


Κατηγορία:Έλληνες αντιστασιακοί
Μετόχι Μαγνησίας

Το **Μετόχι** είναι οικισμός της Θεσσαλίας στο Πήλιο και την Περιφερειακή Ενότητα Μαγνησίας.

## Γεωγραφικά - ιστορικά στοιχεία
Το Μετόχι βρίσκεται στο Νότιο Πήλιο και προς τα δυτικά παράλια του Παγασητικού κόλπου σε υψόμετρο 180 μέτρων. Απέχει περίπου 43 χιλιόμετρα νοτιοανατολικά από τον Βόλο και 3 χιλιόμετρα νότια από την Αργαλαστή (έδρα του δήμου). Το χωριό έχει κηρυχθεί, με το Π.Δ. της 11.6/4.7.80 ΦΕΚ Δ 374/6.7.1980, ως παραδοσιακός οικισμός. Χαρακτηριστική είναι η πλακόστρωτη πλατεία του με τα τεράστια πλατάνια και θέα στα νότια τον κόλπο της Μηλίνας και τη νησίδα Αλατάς.

Αναφέρεται από την περίοδο της τουρκοκρατίας ως συνοικισμός (μαχαλάς)  της Αργαλαστής. Πιθανολογείται ότι κτίστηκε μάλλον από κολίγους του Μοναστηριού της Παναγίας (Κοίμησης της Θεοτόκου), που βρίσκεται έξω από τον οικισμό και ήταν παλιότερα μετόχι της Μονής του Αγίου Νικολάου της Πάου. Αυτός είναι και ο πιθανότερος λόγος της ονομασίας του αν και η αρχική θέση του πρέπει να είναι χαμηλότερα, λίγο πιο πάνω από το Χόρτο, όπου υπάρχουν ερείπια από προηγούμενο οικισμό, τον οποίο σύμφωνα με την τοπική παράδοση έκαψαν οι Τούρκοι.

## Διοικητικά - πληθυσμιακά στοιχεία
Ως οικισμός αναφέρεται επίσημα, μετά την Ένωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Σπαλάθρων και το 1912 ΦΕΚ 262Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' αποτελεί  την κοινότητα Μετοχίου που υπάγεται στη Δημοτική Ενότητα Αργαλαστής του Δήμου Νοτίου Πηλίου και σύμφωνα με την απογραφή 2011 έχει ως πληθυσμό 78 κατοίκους.

Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Αλέξανδρος Λάμπου

Ο **Αλέξανδρος Λάμπου** ήταν αξιωματικός της χωροφυλακής και διοικητής της Ειδικής Ασφάλειας των Ταγμάτων Ασφαλείας στην κατοχή.

Η Ειδική Ασφάλεια συνεργαζόταν με τα SS (Ες-Ες) και ήταν υπεύθυνη για βασανισμούς και εκτελέσεις αντιστασιακών.

Το Ειδικό Δικαστήριο Δωσιλόγων καταδίκασε τον Λάμπου σε θάνατο. Σε επόμενη δίκη για το μπλόκο της Κοκκινιάς που έγινε το 1947 καταδικάστηκε επίσης σε θάνατο. Η ποινή του αργότερα μετατράπηκε σε ισόβια. Αποφυλακίστηκε με νομοθετικό διάταγμα το 1952.

## Παραπομπές


Κατηγορία:Έλληνες χωροφύλακες
Κατηγορία:Τάγματα ασφαλείας
Ίνγκεγκερντ Κνούτσντοτερ της Δανίας

Η **Ίνγκεγκερντ Κνούτσντοτερ**, δαν.: *Ingegerd Knutsdatter*, αποκαλούμενη επίσης *Ingerta*  και *Ingerd*  (γενν. μεταξύ 1080 και 1085 - ; ), ήταν Δανή πριγκίπισσα, κόρη του βασιλιά Κανούτου Δ΄ της Δανίας και της βασίλισσας Aδέλας.  Θεωρείται ως η ιδρυτική μητέρα του Οίκου των Μπγιέλμπο των επόμενων Σουηδών και Νορβηγών βασιλέων (ξεκινώντας από δύο δισεγγονούς).

Κατά την εκθρόνιση και τη δολοφονία του πατέρα της το 1086, η μητέρα της άφησε τη Δανία και επέστρεψε στη Φλάνδρα με τον γιο της Κάρολο Α΄, ενώ η Ίνγκεγκερντ και η αδελφή της Σεσίλια Κνούτσντατερ ακολούθησαν τον εκ πατρός θείο τους Έρικ Α΄ της Δανίας και τη Μπόντιλ Τούργκοτσνταττερ, που έγιναν ανάδοχοι γονείς τους, στη Σουηδία.  Και οι δύο αδελφές παντρεύτηκαν Σουηδούς αριστοκράτες: Η Σεσίλια παντρεύτηκε τον γιάρλ Έρικ και η Ίνγκεγκερντ παντρεύτηκε τον Φόλκε τον Παχύ  και έγινε μητέρα του Μπενγκτ Σνίβιλ. Είναι γνωστό ότι και οι δύο αυτοί γάμοι έγιναν στη Σουηδία.

Ο Έρικ και η Μπόντιλ επέστρεψαν στη Δανία όταν ο Έρικ έγινε μονάρχης το 1095. Η αδελφή της Σεσίλια επέστρεψε αργότερα στη Δανία, αλλά τίποτε δεν δείχνει ότι η Ίνγκεγκερντ έκανε το ίδιο.

## Βιβλιογραφικές αναφορές

## Πηγές
* 

Κατηγορία:Οίκος του Μπγιέλμπο
Κατηγορία:Πριγκίπισσες της Δανίας
Καπετανούδι Σερρών

Το **Καπετανούδι**, έως το 1926 γνωστό ως **Μαραμόρ**, είναι εγκαταλελειμμένος οικισμός που βρίσκεται στον σημερινό Δήμο Σερρών της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε υψόμετρο 700 μέτρων, στους νοτιοδυτικούς πρόποδες των ορέων Βροντούς, σε απόσταση 2,5 χλμ. δυτικά από το χωριό Ξηρότοπος Σερρών.

## Ιστορία

### Οθωμανική περίοδος
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης.

Το όνομα Μαραμόρ προήλθε πιθανόν από την τουρκική λέξη *«μερμέρ»* και τη βλάχικη λέξη *«μάρμουρα»* που σημαίνουν μάρμαρο.

Στη δημογραφική μελέτη *«[[Le Courrier d'Orient (εφημερίδα της Κωνσταντινούπολης)|Εθνογραφία των Βιλαετίων Αδριανούπολης, Μοναστηρίου και Θεσσαλονίκης]]»* που εκδόθηκε το 1878 στην Κωνσταντινούπολη, εκτιμάται ότι το 1873 ο οικισμός αποτελούνταν από 75 σπίτια και 195 μουσουλμάνους κατοίκους, ενώ η στατιστική μελέτη *«Μακεδονία, Εθνογραφία και Στατιστική»* του Βούλγαρου Βασίλ Κάντσωφ, εκτιμά ότι το 1900 ο οικισμός είχε 300 Τούρκους κατοίκους. Σύμφωνα με την *«Εθνολογική Στατιστική των Βιλαετίων Θεσσαλονίκης και Μοναστηρίου»* του Αθανάσιου Χαλκιόπουλου που εκδόθηκε το 1910 στην Αθήνα, ο οικισμός είχε 800 μουσουλμάνους κατοίκους. Σε υπολογισμούς που εξέδωσε, το έτος 1919, η Επιτελική Υπηρεσία του Ελληνικού Στρατού, προ του 1912 αναφέρονται 55 μουσουλμάνοι κάτοικοι.

### Σύγχρονη ιστορία
Με το τέλος των Βαλκανικών Πολέμων, ο οικισμός περιήλθε στην ελληνική επικράτεια και εγκαταλείφθηκε ή καταστράφηκε. Το 1920 προσαρτήθηκε στην κοινότητα Μερτάτης (Ξηρότοπος), μαζί με τον οικισμό Άνω Μετόχι,****** ενώ το 1926 μετονομάστηκε σε Καπετανούδι.******

Το 1928 το αγρόκτημα Καπετανουδίου αγοράσθηκε από οικογένειες Βλάχων κτηνοτρόφων και κατά την ελληνική απογραφή του 1928 καταγράφηκαν 79 κάτοικοι.

Κατά την περίοδο του Ελληνικού Εμφυλίου Πολέμου, στο Καπετανούδι είχε εγκατασταθεί ο σταθμός διοίκησης της 7ης Μεραρχίας του Δημοκρατικού Στρατού Ελλάδας.

Ο οικισμός καταργήθηκε τυπικά το 1951, καθώς έπαψε να καταγράφεται στις ελληνικές απογραφές.

Σήμερα, στην τοποθεσία του οικισμού υπάρχουν διάσπαρτοι σωροί από πέτρες και ίχνη από τα θεμέλια των σπιτιών που υπήρχαν κάποτε εκεί. Κάτοψη του οικισμού είναι ορατή σε αεροφωτογραφίες της περιόδου 1945-1960.

Περίπου 2 χιλιόμετρα βόρεια από το Καπετανούδι έχει κατασκευαστεί λιμνοδεξαμενή που εξυπηρετεί τις ανάγκες ύδρευσης του Λευκώνα Σερρών.

## Πληθυσμός

 Αναφέρεται δύο φορές, ως *Μπραμόρ* με πληθυσμό 55 κατοίκων και ως *Μαραμόρ* με χαρακτηρισμό «κατεστραμμένο και ακατοίκητο».

## Φωτογραφίες

Αρχείο:Καπετανούδι 7.jpg
Αρχείο:Καπετανούδι 8.jpg
Αρχείο:Καπετανούδι 5.jpg
Αρχείο:Καπετανούδι 4.jpg
Αρχείο:Καπετανούδι 1.jpg
Αρχείο:Καπετανούδι 3.jpg
Αρχείο:Καπετανούδι 11.jpg
Αρχείο:Καπετανούδι 10.jpg
Αρχείο:Καπετανούδι 9.jpg
Αρχείο:Καπετανούδι 2.jpg


## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σερρών
Εκκλησία της Κοιμήσεως της Θεοτόκου και του Αγίου Ιωάννου του Προδρόμου

Η **Εκκλησία της Κοιμήσεως της Θεοτόκου και του Αγίου Ιωάννου του Προδρόμου** (τσεχικά: Kostel Nanebevzetí Panny Marie a svatého Jana Křtitele) είναι γοτθική και μπαρόκ γοτθική εκκλησία βορειοανατολικά της Κούτνα Χόρα στην Τσεχία, η οποία συμπεριλαμβάνεται στον Κατάλογο Μνημείων Παγκόσμιας Κληρονομιάς της UNESCO, μαζί με την Εκκλησία της Αγίας Βαρβάρας και άλλα μνημεία στην Κούτνα Χόρα. Είναι ένα από τα πιο σημαντικά τσέχικα γοτθικά κτίρια που χτίστηκαν την εποχή των τελευταίων Πσεμισλιδών και επίσης ένα πολύ σημαντικό και ένα από τα παλαιότερα δείγματα του μπαρόκ γοτθικού ρυθμού (που συνδέεται με τον Τσέχο μπαρόκ αρχιτέκτονα Γιαν Σαντίνι Άιχελ).

## Ιστορία
Η εκκλησία χτίστηκε αρχικά σε γοτθικό ρυθμό γύρω στο 1300 ως ένα από τα πρώτα κτίρια υψηλής γοτθικής εποχής στο Βασίλειο της Βοημίας και ως η πρώτη εκκλησία στο βασίλειο που μοιάζει με γαλλικούς γοτθικούς καθεδρικούς ναούς. Χτίστηκε στη θέση μιας παλαιότερης εκκλησίας και ήταν μέρος του Αβαείου των Κιστερκιανών στο Σέντλετς, το οποίο ήταν το παλαιότερο αβαείο των Κιστερκιανών στην Τσεχία, το οποίο ιδρύθηκε το 1142. Το αβαείο κάηκε από τους Χουσίτες το 1421 και η εκκλησία έμεινε ερείπιο για τους επόμενους δύο αιώνες.

Το 1700, ο ηγούμενος του Αβαείου του Σέντλετς, Γίντριχ Σνόπεκ, αποφάσισε να ξαναχτίσει την παλιά εκκλησία. Η ανακατασκευή έγινε από τον αρχιτέκτονα Πάβελ Ιγκνάτς Μπάγερ. Μετά από τρία χρόνια, ο Μπάγερ αντικαταστάθηκε από τον Γιαν Σαντίνι Άιχελ, ο οποίος είχε εργαστεί για τους Κιστερκιανούς ήδη στο Ζμπρασλάφ. Ολοκλήρωσε την ανοικοδόμηση της εκκλησίας στο αρχικό της στυλ που ονομάζεται μπαρόκ γοτθικό. Αυτή η ανακατασκευή εορτάστηκε για τον εντυπωσιακή θόλο και την πρόσοψή της, καθώς και για τον προθάλαμο της, που είχε διακοσμηθεί από τα αγάλματα του Ματέι Βάτσλαφ Τζάκελ. Ο ναός καθαγιάστηκε το 1708.

Η τελευταία αναστήλωση του ναού έγινε το 2001.

## Εικόνες

Αρχείο:Kutna Hora Cathedral of Our Lady nave 2.jpg|Εσωτερικό της εκκλησίας.
Αρχείο:Golden Spiral by Brad Hammonds.jpg|Σκάλες του Τσέχου αρχιτέκτονα Γιαν Σαντίνι Άιχελ
Αρχείο:Jan Santini Aichel - Sedlec ground plan.jpg|Κάτοψη της εκκλησίας.
Αρχείο:Pozostatky sv Vincenta v Kutnej Hore.jpg|Λειψανοθήκη με τα λείψανα του Βικέντιου της Σαραγόσας


## Παραπομπές


## Πηγές
* Pavel Kalina, *The Hybrid Architecture of Jan Blažej Santini-Aichl and Patterns of Memory in the Post-Reformation Bohemia*, Umění/Art LVIII, Issue 1, 2010, σελ. 42-56.

Κατηγορία:Μνημεία Παγκόσμιας Κληρονομιάς στην Τσεχία
Κοιμησεως Θεοτοκου Αγιου Ιωαννη Προδρομου
Κατηγορία:Εκκλησίες αφιερωμένες στην Κοίμηση της Θεοτόκου
Προβολή κατά Χάουορθ

[δεξιά|μικρογραφία|295x295εσ|Προβολή κατά Haworth των δομών για την [Γλυκόζη|α-D-γλυκοπυρανόζη και την α-L-γλυκοπυρανόζη]]
Στη Χημεία, η **προβολή κατά Χάουορθ** *(Haworth projection)* είναι κοινά αποδεκτός τρόπος παράθεσης ενός δομικού τύπου για την αναπαράσταση της κυκλικής δομής των μονοσακχαριτών με απλή τρισδιάστατη προοπτική. Η προβολή αυτή προσεγγίζει τα σχήματα των πραγματικών μορίων καλύτερα για τις φουρανόζες -που στην πραγματικότητα είναι σχεδόν επίπεδες- παρά για τις πυρανόζες που υπάρχουν σε διάλυμα στη διαμόρφωση του *ανάκλιντρου* (*chair*). H οργανική χημεία και ιδιαίτερα η βιοχημεία είναι οι τομείς της χημείας που χρησιμοποιούν περισσότερο την προβολή κατά Χάουορθ.

Η προβολή αυτή έλαβε το όνομά της από τον Βρετανό χημικό Sir Νόρμαν Χάουορθ.

Μια τέτοια προβολή Χάουορθ έχει τα ακόλουθα χαρακτηριστικά:

* Ο άνθρακας είναι ο άρρητος τύπος ατόμου. Στο παράδειγμα στα δεξιά, τα άτομα που αριθμούνται από το 1 έως το 6 είναι όλα άτομα άνθρακα. Ο άνθρακας 1 είναι γνωστός ως ανωμερικός άνθρακας.
* Τα άτομα υδρογόνου στον άνθρακα είναι άρρητα. Στο παράδειγμα, τα άτομα 1 έως 6 έχουν επιπλέον άτομα υδρογόνου που δεν απεικονίζονται.
* Μια παχύτερη γραμμή υποδεικνύει τα άτομα που είναι πιο κοντά στον παρατηρητή. Στο παράδειγμα στα δεξιά, τα άτομα 2 και 3 (και οι αντίστοιχες υδροξυλικές ομάδες -ΟΗ) είναι τα πιο κοντά στον παρατηρητή. Τα άτομα 1 και 4 βρίσκονται πιο μακριά από τον παρατηρητή. Το άτομο 5 και τα άλλα άτομα είναι τα πιο απομακρυσμένα.
* Οι ομάδες κάτω από το επίπεδο του δακτυλίου στις προβολές Χάουορθ αντιστοιχούν σε εκείνες στη δεξιά πλευρά μιας προβολής κατά Φίσερ. Αυτός ο κανόνας δεν ισχύει για τις ομάδες στους δύο άνθρακες του δακτυλίου που συνδέονται με το ενδοκυκλικό άτομο οξυγόνου.

## Παραπομπές


Κατηγορία:Στερεοχημεία
Κατηγορία:Υδατάνθρακες
Γενικές εκλογές στο Τοκελάου 2023

**Γενικές εκλογές** διεξήχθησαν στο Τοκελάου στις 26 Ιανουαρίου 2023. 

## Ιστορικό
Οι προηγούμενες εκλογές διεξήχθησαν το 2020. 

## Εκλογικό σύστημα
Η Γενική Φόνο (General Fono) αποτελείται από έναν *Faipule* (αντιπρόσωπο) και έναν *Pulenuku* (δήμαρχος του χωριού) που εκλέγονται σε καθένα από τα τρία χωριά ( Ατάφου, Φακαόφο και Νουκουνόνου). Κάθε χωριό εκλέγει επίσης έναν εκπρόσωπο για κάθε 100 κατοίκους.  Συνολικά έξι βουλευτές εκλέγονται από το Νουκουνόνου και επτά από το Ατάφου και το Φαταόφο.  Η ψηφοφορία γίνεται με ένα πλειοψηφικό σύστημα στο οποίο ένας υποψήφιος πρέπει να συγκεντρώσει πάνω από το 50% των ψήφων.  Εάν εκλεγούν πολλοί εκπρόσωποι σε ένα χωριό, χρησιμοποιείται η ψηφοφορία κατά πλειοψηφία .  Σε αντίθεση με τις προηγούμενες εκλογές, όπου στη Νουκουνόνου χρησιμοποιήθηκε διαφορετική μέθοδο ψηφοφορίας από τις άλλες ατόλες, αυτή ήταν η πρώτη εκλογή όπου και οι τρεις ατόλες χρησιμοποίησαν το ίδιο σύστημα. 

## Αποτελέσματα

Δεν έγιναν εκλογές για έδρες   στο Φακαόφο  καθώς μόνο τρεις υποψήφιοι προτάθηκαν για τις τρεις διαθέσιμες θέσεις. 

## Παραπομπές


Τοκελαου
2023
Σιοπίλι Πέρεζ

Ο **Σιοπίλι Πέρεζ** (Siopili Perez) είναι πολιτικός από το Τοκελάου. Υπηρέτησε ως αρχηγός της κυβέρνησης του Τοκελάου (στη γλώσσα Τοκελάου:  *Ulu-o-Tokelau*) από τις 19 Μαΐου 2022  έως τις 6 Μαρτίου 2023. Ήταν  (αρχηγός) της ατόλης Νουκουνόνου από το 2014  έως το 2023 όταν τον διαδέχθηκε ο Αλιπάτι Ταβίτε.   Διετέλεσε ξανά αρχηγός της κυβέρνησης από τις 23 Φεβρουαρίου 2015 έως τις 8 Μαρτίου 2016 και από τις 6 Μαρτίου 2017 έως τις 5 Μαρτίου 2018  

## Παραπομπές

Περεζ
Αλιάνο Τέρμε

Το **Αλιάνο Τέρμε** (ιταλικά: *Agliano Terme*) είναι ιταλικός δήμος στην Επαρχία του Άστι, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας του Άστι
Χένρικ Σκάντελορ

Ο **Χένρικ Σκάντελαρ**, δαν.: *Henrik Skadelår*, (π. 1090 - 4 Ιουνίου 1134) ήταν Δανός πρίγκιπας, γιος του Svend Tronkræver, νόθου γιου του βασιλιά Sweyn II της Δανίας. Ήταν ο πατέρας του βασιλιά Μάγκνους Β' της Σουηδίας. Απεβίωσε στη μάχη του Φότεβικ.

## Βιογραφία

Μετά τη δολοφονία του εξαδέλφου του Kνούτ Λαβάρντ το 1131, ο Χένρικ Σκάντελορ θεωρήθηκε ως πιθανός μελλοντικός βασιλιάς της Δανίας. Ωστόσο, ο θείος του Nηλε επέζησε από τον Χέντρικ κατά τρεις εβδομάδες.

Ήταν νυμφευμένος με την Ίνγκριντ Ράγκνβαλντσντοτερ, κόρη του Ράγκνβαλντ Κνάπχεβντε. Ο γάμος ήταν μίζερος και η Ίνγκριντ προσπάθησε κάποτε να ξεφύγει από τον σύζυγό της με ανδρικά ρούχα, αλλά βρέθηκε και την έφεραν πίσω στον Χένρικ. Όταν ο Χένρικ απεβίωσε, η Ίνγκριντ έφυγε από τη Δανία και παντρεύτηκε τον Χάραλντ Γκίλλε, τον μελλοντικό βασιλιά της Νορβηγίας. Έτσι η Ίνγκριντ έγινε αργότερα η βασίλισσα *Ίνγκριντ της Νορβηγίας* . Μετά τον Χάραλντ Γκίλλε έκανε αρκετούς γάμους με τους ισχυρούς ευγενείς στη Νορβηγία, και έγινε μητέρα της επόμενης γενιάς επισκόπων και διεκδικητών του νορβηγικού θρόνου.

## Οικογένεια
Είχε τουλάχιστον πέντε γιους:
* Mάγκνους Β΄ απεβ. 1161, βασιλιάς της Σουηδίας 1160–1161. Ο Μάγκνους νυμφεύτηκε την ετεροθαλή αδελφή του *Μπιργκίτα*, (κόρη του Χάραλντ Γκίλλε και της Ίνγκριντ Ράγκνβαλντντατερ).
* Ράγκβαλντ, απεβ. 1161.
* Κνουντ, γενν. 1120, απεβ.12 Μαρτίου 1162.
* Μπούρις (1130 – 1167), γιαρλ στο Γύλαντ, νυμφεύτηκε τη Λούιτγκαρντ φον Στάντε, (κόρη του *Ρούντολφ Α΄ φον Στάντε* και της συζύγου του Ριχάρντις). Μετά το τέλος της Λούιτγκαρντ το 1152, ο Μπούρις ερωτεύτηκε την πρώτη του εξαδέλφη του (με μία γενιά διαφορά) Κίρστεν, την αδελφή του Βάλντεμαρ Α΄ του Μεγάλου, σύμφωνα με την μπαλάντα *Prins Buris og Liden Kirsten*.
* Γιόχαν απεβ. 1161.

## Παραπομπές


## Πηγές
* Svend (kongesøn, 1000-t.). Den Store Danske (στα Δανικά).

Κατηγορία:Οίκος των Έστριντσεν
Κατηγορία:Πρίγκιπες της Δανίας
NGC 543

Ο **[[Νέος Γενικός Κατάλογος|NGC]] 543** είναι ελλειπτικός γαλαξίας στον αστερισμό Κήτος. Εκτιμάται ότι απέχει 239 εκατομμύρια έτη φωτός από τον Γαλαξία μας και πως έχει διάμετρο περίπου 40 χιλιάδων ετών φωτός. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) και ανήκει στο σμήνος γαλαξιών Abell 194.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κήτος (αστερισμός)
0543
05311
+00-04-138
Σβεντ Τρόνκρεβερ

Ο **Σβεντ Τρόνκρεβερ** ή **Σβεντ Σβέντσεν, δαν.: Svend Tronkræver,** (απεβ. το 1104) ήταν Δανός πρίγκιπας, ένας από τους νόθους γιους του βασιλιά Σβεν Β' της Δανίας. Είχε το ίδιο όνομα με τον αδελφό του Σβεν τον Σταυροφόρο και έναν άλλον αδελφό του.

## Βιογραφία
Όταν ο αδελφός του Έρικ Α΄ Έβεργκουντ απεβίωσε τον Ιούλιο του 1103 κατά τη διάρκεια ενός προσκυνήματος, ο Σβεντ προσπάθησε να γίνει ο επόμενος βασιλιάς της Δανίας. Στο δρόμο για τις βασιλικές εκλογές στο Βίμποργκ, ασθένησε. Μη θέλοντας κανένας αντίπαλος να φτάσει εκεί πριν από αυτόν, συνέχισε το ταξίδι ούτως ή άλλως, αλλά απεβίωσε από τις κακουχίες. Αντ 'αυτού, ο μικρότερος αδελφός του Nηλς, ο τελευταίος επιζών γιος του βασιλιά Σβεν Β΄, εξελέγη βασιλιάς το επόμενο έτος.

## Οικογένεια
Ήταν πατέρας του Χένρικ Σκάντελορ και πάππος του βασιλιά Mάγνους Β΄ της Σουηδίας.

## Πηγές
* *Svend (kongesøn, 1000-t.)*. Den Store Danske (στα Δανικά).

Κατηγορία:Πρίγκιπες της Δανίας
Αζερική Εθνική Ολυμπιακή Επιτροπή

Η **Αζερική Εθνική Ολυμπιακή Επιτροπή** (αζερικά: *Azərbaycan Milli Olimpiya Komitəsi*, αγγλικά: *National Olympic Committee of the Republic of Azerbaijan*, γαλλικά: *Comité National Olympique d'Azerbaïdjan*) είναι ο επίσημα καθορισμένος οργανισμός της Δημοκρατίας του Αζερμπαϊτζάν σε σχέση με τις δραστηριότητες του Ολυμπιακού Κινήματος και άλλες συνδεδεμένες διεθνείς αθλητικές ομοσπονδίες.

Ιδρύθηκε το 1992 και αναγνωρίστηκε το 1993. Η έδρα της είναι στο Μπακού. Ο Ιλχάμ Αλίγιεφ, ο σημερινός Πρόεδρος του Αζερμπαϊτζάν, είναι πρόεδρος της Ολυμπιακής Επιτροπής από το 1997.

## Παραπομπές


## Εξωτερικοί σύνδεσμοι
* 
* Επίσημος ιστότοπος 

Κατηγορία:Εθνικές Ολυμπιακές Επιτροπές
Κατηγορία:Αζερικές Αθλητικές Ομοσπονδίες
Γλυκουρονοξυλάνες

με-πλαίσιο|Η χημική δομή της γλυκουρονοξυλάνης σε ημικυτταρίνη από πλατύφυλλο είδος
Οι **γλυκουρονοξυλάνες** είναι κύρια συστατικά στις ημικυτταρίνες, όπως απαντώνται σε φυτικά είδη και στο ξύλο, ιδίως στα πλατύφυλλα είδη, όπως για παράδειγμα στη σημύδα και την οξιά.

Είναι πολυσακχαρίτες που ανευρίσκονται στα κυτταρικά τοιχώματα των ανωτέρων φυτών, μαζί με την κυτταρίνη και τη λιγνίνη, και συχνά περιέχουν γλυκουρονικό οξύ και ξυλόζη ως βασικά δομικά μέρη (κυρίως γραμμικά). Οι γλυκουροξυλάνες είναι γραμμικά πολυμερή μονάδων β-D-ξυλοπυρανοσυλίου που συνδέονται με (1→4) γλυκοζιτικούς δεσμούς, με πολλές από τις μονάδες ξυλόζης υποκατεστημένες με 2, 3 ή 2,3-συνδεδεμένο γλυκουρονικό υπόλειμμα, οι οποίες συχνά μεθυλιώνονται στη θέση 4.

Οι περισσότερες από τις γλυκουρονοξυλάνες έχουν απλά υπολείμματα του ουρονικού 4-Ο-μεθυλ-α-D-γλυκοπυρανοσυλίου (MeGlcA) συνδεδεμένα στη θέση 2. Αυτός ο δομικός τύπος συνήθως ονομάζεται 4-O-μεθυλο-D-γλυκουρονο-D-ξυλάνη (MGX).

Οι γλυκουρονοξυλάνες των ημικυτταρινών στα πλατύφυλλα είδη (*hardwoods*) έχουν υψηλό ποσοστό υποκατάστασης (70-80%) από ομάδες ακετυλίου (CH3CO-) στη θέση 2 ή/και 3 του β-D-ξυλοπυρανοσυλίου, προσδίδοντας έτσι στην ξυλάνη τη μερική διαλυτότητά της στο νερό.

## Παραπομπές


Κατηγορία:Πολυσακχαρίτες
Δάφνη Κιν

Η **Δάφνη Κιν Φερνάντεζ**, ευρέως γνωστή ως **Δάφνη Κιν** (Μαδρίτη, 4 Ιανουαρίου 2005) είναι Αγγλίδα και Ισπανίδα ηθοποιός.  Έκανε το ντεμπούτο της πρωταγωνιστώντας ως Ana "Ani" Cruz Oliver στην τηλεοπτική σειρά *The Refugees* από το 2014 έως το 2015, προτού αναλάβει τον πρωταγωνιστικό ρόλο ως Λώρα στην υπερηρωική ταινία *[[Λόγκαν (ταινία)|Logan]]* του 2017, στην οποία έλαβε ευρεία αναγνώριση από τους κριτικούς για την υποκριτική της ερμηνεία. Έλαβε πολλά βραβεία, συμπεριλαμβανομένου ενός Empire Award για την Καλύτερη Πρωτοεμφανιζόμενη, και υποψηφιότητες για ένα Critics' Choice Award και ένα Saturn Award. Από το 2019 εώς σήμερα, πρωταγωνιστεί ως Lyra Belacqua στην τηλεοπτική σειρά *His Dark Materials*, για την οποία ήταν υποψήφια για BAFTA Cymru.

## Παραπομπές


## Εξωτερικοί σύνδεσμοι

* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Ισπανοί ηθοποιοί
Κατηγορία:Ισπανοί βρετανικής καταγωγής
Κατηγορία:Άγγλοι ισπανικής καταγωγής
Αυτοκρατορικό Τζαμί (Πρίστινα)

Το **Αυτοκρατορικό Τζαμί**, γνωστό και ως **Τζαμί του Βασιλιά** (, ), είναι οθωμανικό τζαμί που βρίσκεται στην Πρίστινα του Κοσσυφοπεδίου. Χτίστηκε το 1461 από τον Σουλτάνο Μωάμεθ Β΄ τον Πορθητή.

Το τζαμί ανακηρύχθηκε Μνημείο Πολιτισμού Εξαιρετικής Σημασίας το 1990 από τη Δημοκρατία της Σερβίας.

## Ιστορία
Κατά τη διάρκεια των Αυστροτουρκικών Πολέμων, στα τέλη του 17ου αιώνα, μετατράπηκε προσωρινά σε καθολική εκκλησία. Ένας από τους πιο εξέχοντες Αλβανούς συγγραφείς, ο Πιέτερ Μπογκντάνι, επίσης ενεργός ηγέτης των φιλοαυστριακών ανταρτών, θάφτηκε εδώ. Αφού οι Οθωμανοί ανέκτησαν τον έλεγχο, το 1690, τα οστά του Πιέτερ Μπογκντάνι εκτάφηκαν και πετάχτηκαν στο δρόμο από τους Οθωμανούς στρατιώτες.

## Δείτε επίσης
* Μεγάλο Χαμάμ της Πρίστινα
* Θρησκεία στο Κοσσυφοπέδιο
* Ισλάμ στο Κοσσυφοπέδιο
* Τουρισμός στο Κοσσυφοπέδιο

## Παραπομπές



Κατηγορία:Τζαμιά στο Κοσσυφοπέδιο
Κατηγορία:Θρησκευτικά κτίρια και κατασκευές στην Πρίστινα
Κατηγορία:Πολιτισμικά μνημεία εξαιρετικής σημασίας στη Σερβία
Κανούτος της Εσθονίας

Ο **Κανούτος ή Κνουτ Βάλντεμαρσεν**, δαν.: *Canute ή Knud Valdemarsen*, (1207 – 1260) ήταν νόθος γιος του βασιλιά Βάλντεμαρ Β΄ της Δανίας της Δανίας, ο οποίος έγινε δούκας της Ρεβέλια, του Μπλέκινγκε και του Λόλαντ. 

## Βιογραφία
Ήταν γιος του βασιλιά από την ερωμένη του, Ελένα Γκούορμσντοτερ, χήρα του Δανού ευγενή Έσμπερν Σνάρε και κόρη του Γκούτορμ, βασιλικού κόμη (riksjarl) της Σουηδίας.  Ο πατέρας του το;y έδωσε κτήματα στην Εσθονία ως κληρονομικό δουκάτο το 1219. Έγινε dούκας του Ρέβαλ (Ταλίν) το 1219, αλλά εκτοπίστηκε, καθώς η Δανία εκδιώχθηκε από τους Εσθονούς το 1227.  Ως αποζημίωση, του δόθηκε το Μπλέκινγκε το 1242,  που κράτησε μέχρι το τέλος του. Ο Κανούτος υποστήριξε τους νεότερους επαναστάτες αδελφούς, Άβελ και Χριστόφορο, εναντίον του βασιλιά Έρικ Δ' της Δανίας το 1246, και φυλακίστηκε στο κάστρο Στέγκεμποργκ.  Ο βασιλιάς τον ανάγκασε να ανταλλάξει προσωρινά το Μπλέκινγκε με το Λόλαντ, αλλά το Μπλέκινγκε αποκαταστάθηκε σύντομα στην κατοχή του Κανούτου. 

## Οικογένεια
Ο Κανούτος άφησε δύο γιους Έρικ Κνούντσεν Σκάρσχολμ (απεβ. 1304) και τον Σβάντεπολκ Κνούντσεν (απεβ. 1310), καθώς και μία κόρη που λέγεται ότι παντρεύτηκε έναν των Φόλκουνγκ.  Η γη του Κανούτου στο Μπλέκινγκε, μαζί με το Λίστερ, δόθηκε στον δισεγγομό του Κνουτ Φόλκασον τη δεκαετία του 1330 από τον βασιλιά Μάγκνους Ζ' της Νορβηγίας. Οι κληρονόμοι του Κνουτ συνέχισαν να διεκδικούν την κυριότητα.

## Παραπομπές και παραπομπές

### Αναφερόμενες πηγές
* 
* 

Κατηγορία:Οίκος των Έστριντσεν
Νιλς του Χάλαντ

Ο **Νιλς (Νικόλαος) Βάλντεμαρσεν**, δαν.: *Niels (Nikolaus) Valdemarsen*, κόμης του Χάλαντ, (απεβ. 1218) ήταν κόμης του Χάλαντ από το 1216 μέχρι το τέλος του το 1218. Ήταν φυσικός (νόθος) γιος του βασιλιά Βάλντεμαρ Β΄ της Δανίας από μία άγνωστη ερωμένη.

## Βιογραφία
Το 1217 ο Νιλς παντρεύτηκε την Όντα του Σβερίν, κόρη του Γκούντσελιν Α', κόμη του Σβερίν. Ως αποτέλεσμα του γάμου, η μισή κομητεία του Σβερίν δεσμεύτηκε ως ασφάλεια στον Νιλς, μέχρι να πληρωθεί η προίκα της.

Είχε έναν γιο, τον Nιλς Νίλσεν Σκάρσχολμ του Χάλαντ (1215-1260), που παντρεύτηκε τη Σεσίλια Γιένσντατερ Γκάλεν το 1215-1260. Απέκτησαν έναν γιο, τον Γιάκομπ Νίλσεν Σκάρσχολμ του Χάλαντ 1250-1308. Η οικογένεια θα έχει απόγονο, πολλές γενιές αργότερα, έναν σημαντικό ευγενή άνδρα, τον Χένινγκ Γιέργκενσεν Γκάγκε (1502 - 1562).

Ο Νιλς απεβίωσε ήδη το 1218, και η χήρα του το 1220. Έπέζησε ένας γιος, ο Nιλς, κόμης του Βόρειου Χάλαντ. Οι διαφωνίες σχετικά με τις αξιώσεις του στα γερμανικά εδάφη, που είχε υποσχεθεί στον πατέρα του, οδήγησαν στη σύλληψη του πάππου του Βάλντεμαρ Β' το 1223 από τον Ερρίκο, κόμη του Σβερίν.

## Βιβλιογραφία
* Johannes Steenstrup: «Niels, Greve af Halland», Dansk biografisk leksikon, XII. Δένω. Münch-Peirup, 1898, σελ.&nbsp;202.

Κατηγορία:Οίκος των Έστριντσεν
Τσεχικές προεδρικές εκλογές 2023

**Προεδρικές εκλογές διεξήχθησαν στην [[Τσεχική Δημοκρατία]] τον Ιανουάριο του 2023**, με αποτέλεσμα την εκλογή του Πετρ Πάβελ. Ο απερχόμενος πρόεδρος Μίλος Ζέμαν δεν είχε δικαίωμα υποψηφιότητας λόγω του ορίου των δύο θητειών. 
Ο πρώτος γύρος πραγματοποιήθηκε στις 13 και 14 Ιανουαρίου. Ο Πετρ Πάβελ, πρώην πρόεδρος της Στρατιωτικής Επιτροπής του ΝΑΤΟ, κατήλθε ως ανεξάρτητος σε μια φιλοδυτική, φιλοευρωπαϊκή πλατφόρμα ,  και ήταν ένας από τους τρεις υποψηφίους που υποστηρίζονταν από την κεντροδεξιά κυβερνητική συμμαχία Spolu.  Κέρδισε τον πρώτο γύρο των εκλογών με το 35,40% της λαϊκής ψήφου, μπροστά από τον Αντρέι Μπάμπις, τον πρώην πρωθυπουργό της Τσεχίας, υποψήφιος του ANO 2011, ο οποίος τερμάτισε δεύτερος με 34,99%. . Ο Μπάμπις είχε εκφράσει την αντίθεσή του στην εμπλοκή της Τσεχίας στον πόλεμο στην Ουκρανία και χαρακτηρίστηκε στα ΜΜΕ ότι χρησιμοποιεί λαϊκίστικη ρητορική.    Για τον δεύτερο γύρο ο Πάβελ υποστηρίχθηκε από τους περισσότερους αποκλεισμένους υποψηφίους και από τον εν ενεργεία πρωθυπουργό Πετρ Φιάλα, ενώ ο Μπάμπις έλαβε έγκριση από το Κομμουνιστικό Κόμμα Βοημίας και Μοραβίας  και τον απερχόμενο πρόεδρο Ζέμαν. 
Ο δεύτερος γύρος διεξήχθη στις 27 και 28 Ιανουαρίου. Ο Πάβελ κέρδισε τον δεύτερο γύρο έναντι του Μπάμπις με 58,33% των ψήφων για να γίνει ο εκλεγμένος πρόεδρος της Τσεχίας. Ανέλαβε τα καθήκοντά του στις 9 Μαρτίου, αντικαθιστώντας τον Ζέμαν. Ο Μπάμπις παραδέχθηκε την ήττα και συνεχάρη τον Πάβελ.  Η συμμετοχή των ψηφοφόρων στον δεύτερο γύρο ήταν λίγο πάνω από το 70%, το υψηλότερο σε απευθείας προεδρικές εκλογές στην Τσεχία.  
Η εκστρατεία χαρακτηρίστηκε ευρέως στα μέσα ενημέρωσης ως διχαστική. Το αποτέλεσμα των εκλογών θεωρήθηκε ως ένδειξη υποστήριξης προς τη Δύση στο πλαίσιο του πολέμου στην Ουκρανία,  και αναμένεται να ενισχύσει τους τσεχικούς δεσμούς με την Ευρωπαϊκή Ένωση και τις Ηνωμένες Πολιτείες.  

## Αποτελέσματα
Ο πρώτος γύρος των προεδρικών εκλογών στην Τσεχία πραγματοποιήθηκε στις 13 και 14 Ιανουαρίου. Ο Πετρ Πάβελ, πρώην πρόεδρος της Στρατιωτικής Επιτροπής του ΝΑΤΟ, έθεσε υποψηφιότητα ως ανεξάρτητος με την έγκριση της κυβερνητικής συμμαχίας SPOLU.  Κέρδισε τον πρώτο γύρο με 35,4 τοις εκατό των ψήφων, ενώ ο πρώην πρωθυπουργός Μπάμπις που ήταν υποψήφιος του ANO 2011 τερμάτισε δεύτερος με 35 τοις εκατό. 
Ο δεύτερος γύρος διεξήχθη στις 27 και 28 Ιανουαρίου. Ο Πάβελ νίκησε τον Μπάμπις με 58 τοις εκατό των ψήφων και έγινε ο εκλεγμένος πρόεδρος. Ορκίστηκε και ανέλαβε καθήκοντα στις 9 Μαρτίου, αντικαθιστώντας τον Ζέμαν.  
Στις 29 Ιανουαρίου μια εκλογική περιφέρεια στην Πράγα- Μπόνιτσε αναφέρθηκε ότι υπέβαλε κατά λάθος τα αναφερόμενα ποσοστά για τον Μπάμπις και τον Πάβελ με λάθος τρόπο, με αποτέλεσμα γύρω στις 100 ψήφους να καταμετρηθούν λανθασμένα υπέρ του Μπάμπις. Ωστόσο, η νόμιμη περίοδος κατά την οποία οι εκλογικές επιτροπές μπορούν ακόμη να διορθώσουν τα υποβληθέντα αποτελέσματα είχε ήδη λήξει όταν διαπιστώθηκε το σφάλμα, μετά την οποία μόνο το Ανώτατο Διοικητικό Δικαστήριο μπορούσε να διατάξει τη διόρθωση των επίσημων αποτελεσμάτων.  

** Αντιπροσώπευση έπειτα από τα αποτελέσματα β΄ γύρου :**




## Παραπομπές


2023
Τσεχια
Σίγκριντ Σβέντσντατερ

Η **Σίγκριντ Σβέντσντατερ**, δαν.: *Sigrid Svendsdatter*, (απεβ. μετά το 1066) ήταν μία Δανή πριγκίπισσα, νόθη κόρη του βασιλιά Σβέν Β΄ της Δανίας.

## Βιογραφία
Παντρεύτηκε τον Γκότσαλκ (απεβ. 1066) πρίγκιπα των Οβοτριτών, ο οποίος ήταν στην υπηρεσία του Κνούτου του Μεγάλου από το 1029, και ο οποίος βοηθήθηκε από τον πατέρα της για να ανακτήσει το πριγκιπάτο του πατέρα του. Είναι πιθανό ότι παντρεύτηκαν σε σχέση με αυτό. Έγινε μητέρα του Χένρικ Γκότσκαλκσεν. Το 1066 ο σύζυγός της καθαιρέθηκε σε μία εξέγερση. Η Σίγκριντ και οι υπηρέτριές της συνελήφθησαν στο Μεκλεμβούργο και μετά, σύμφωνα με τις παραδοσιακές αναφορές, εξαφανίστηκε από τη χώρα. Η ζωή της μετά το 1066 δεν τεκμηριώνεται. Το 1100, ήταν σίγουρα νεκρή, καθώς ο γιος της διεκδίκησε τα κληρονομικά της εδάφη στη Δανία.

## Παραπομπές


## Πηγές
* Dansk Biografisk Leksikon, København: JH Schultz Forlag 1932–44.

Κατηγορία:Οίκος των Έστριντσεν
Κατηγορία:Πριγκίπισσες της Δανίας
Μπγιέρν Σβέντσεν

Ο **Μπγιέρν Σβέντσεν**, δαν.: **Bjørn Svendsen**, (π. 1062 – 1100 Ρέντσμπουργκ ) ήταν ένας από τους πολλούς νόθους γιους του βασιλιά Σβεν Β΄ της Δανίας. 

## Βιογραφία
Δυστυχώς γι 'αυτόν ήταν ένας από τους νεότερους από αυτούς τους γιους, που τον έβαλε πολύ κάτω στη λίστα των διαδόχων του θρόνου της Δανίας. Ο Μπγιέρν διορίστηκε σε διάφορες θέσεις εξουσίας κατά τη διάρκεια της βασιλείας των μεγαλύτερων αδελφών του, και ποτέ δεν δημιούργησε κανένα πρόβλημα, αλλά ήταν ικανοποιημένος με αυτά που είχε. Το 1099 σε ηλικία περίπου 37 ετών διορίστηκε στην πολύ ισχυρή θέση του γιαρλ του Nόρνταλμπίνγκιεν. Έκανε οχυρώσεις στο νησί, όπου βρίσκεται η πόλη Ρέντσμπουργκ. Σκοτώθηκε (με μία λόγχη), ενώ προήδρευε στη Συνέλευση (Thing) το επόμενο έτος, από έναν αγρότη ή ευγενή που είχε αναστατωθεί από την κυριαρχία του Μπγέρν.  Ο μακρινός εξάδελφός του Χάκον Σούνιβασον τελικά εκδικήθηκε τη δολοφονία του Μπγιέρν και έγινε έμπιστος γιαρλ τού αδελφού τού Μπγιέρν, βασιλιά Έρικ Α΄ της Δανίας.

Ο Μπγιέρν δεν είχε γνωστά παιδιά.

Ο προ-προπάππος του Μπγιέρν ονομαζόταν επίσης Μπγιέρν.

## Παραπομπές


Κατηγορία:Πρίγκιπες της Δανίας
Μπάρι Νέλσον

Ο **Μπάρι Νέλσον** (, πραγματικό όνομα: **Ρόμπερτ Χάακον Νίλσεν**, , 16 Απριλίου 1917 – 7 Απριλίου 2007) ήταν Αμερικανός ηθοποιός, ο οποίος έγινε γνωστός ως ο πρώτος ηθοποιός που απεικόνισε τον φανταστικό μυστικό πράκτορα του Ίαν Φλέμινγκ, τον Τζέιμς Μποντ. Ήταν ο πρώτος ηθοποιός που τον υποδύθηκε στην οθόνη σε μια προσαρμογή του μυθιστορήματος Casino Royale του Ίαν Φλέμινγκ στην τηλεοπτική σειρά ανθολογίας *Climax!* το 1954, η οποία προηγείται χρονικά της ερμηνείας του Σον Κόνερι στο Δόκτορ Νο κατά οκτώ χρόνια. Φημολογείται ότι το συγκεκριμένο επεισόδιο θεωρήθηκε ως πιλότος για μια πιθανή τηλεοπτική σειρά του Τζέιμς Μποντ, αν και δεν είναι γνωστό εάν ο Nelson σκόπευε να συνεχίσει να παίζει τον συγκεκριμένο χαρακτήρα. Ο Νέλσον έπαιξε τον Τζέιμς Μποντ ως έναν Αμερικανό πράκτορα τον οποίο κάποιοι στο επεισόδιο τον αποκαλούν «Τζίμι». Το 2004, ο Νέλσον είπε: «Εκείνη την εποχή, κανείς δεν είχε ακούσει ποτέ για τον Τζέιμς Μποντ. Έξυνα το κεφάλι μου και αναρωτιόμουν πώς να το παίξω. Δεν είχα διαβάσει το βιβλίο ή κάτι παρόμοιο γιατί δεν ήταν πολύ γνωστό». Ο Τζέιμς Μποντ δεν έγινε πολύ γνωστός στις ΗΠΑ έως ότου ο Πρόεδρος Τζον Φ. Κένεντι κατάταξε το βιβλίο Από τη Ρωσία, με Αγάπη ανάμεσα στα 10 αγαπημένα του βιβλία σε ένα άρθρο του Life στις 17 Μαρτίου 1961.

## Παραπομπές


## Εξωτερικοί Σύνδεσμοι
* 
* Barry Nelson obituary at MI6.co.uk

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατάλογος προέδρων του Βιετνάμ

Ο **[[Πρόεδρος του Βιετνάμ]]** (στα βιετναμέζικα: Chủ tịch nước Cộng hòa xã hội chủ nghĩa Việt Nam) είναι ο αρχηγός του ασιατικού κράτους και εκλέγεται από την Εθνοσυνέλευση.  Ακολουθεί κατάλογος με τους προέδρους του Βορείου Βιετνάμ (1945-76), του Νοτίου Βιετνάμ (1969-76) και της σημερινής Σοσιαλιστικής Δημοκρατίας του Βιετνάμ (1976-σήμερα).

Δεδομένου ότι το Βιετνάμ είναι μονοκομματικό κράτος, ο πρόεδρος θεωρείται γενικά ότι κατέχει τη δεύτερη υψηλότερη θέση  στο πολιτικό σύστημα, επίσημα μετά τον Γενικό Γραμματέα του Κομμουνιστικού Κόμματος του Βιετνάμ. 

Ο Βο Βαν Θουόνγκ διορίστηκε από την Εθνοσυνέλευση στις 2 Μαρτίου 2023 και έγινε το νεότερο άτομο που κατέχει αυτή τη θέση από την ίδρυση της δημοκρατίας το 1945.

## Κατάλογος

## Λαοκρατική Δημοκρατία του Βιετνάμ (Βόρειο Βιετνάμ, 1945–1976)

;Κατάσταση

## [[Προσωρινή Επαναστατική Κυβέρνηση της Δημοκρατίας του Νοτίου Βιετνάμ|Δημοκρατία του Νοτίου Βιετνάμ]] (1969–1976)

## Λαοκρατική Δημοκρατία του Βιετνάμ (1945-1976)

;Κατάσταση

## Δημοκρατία του Νότιου Βιετνάμ (1969–1976)

## Σοσιαλιστική Δημοκρατία του Βιετνάμ (1976–σήμερα)

;Κατάσταση

## Παραπομπές


*
Η δύση λάμπει!

«**Η δύση λάμπει!**» είναι βραβευμένη γερμανική ταινία μεγάλου μήκους του 1982 με πρωταγωνιστές τον Άρμιν Μίλερ-Σταλ και την Μπέατρις Κέσσλερ.

## Πλοκή
Βρισκόμαστε προς τα τέλη του ψυχρού πολέμου. Ένας κατάσκοπος ονόματι «Καρλ» εργάζεται στο Υπουργείο Κρατικής Ασφάλειας της Ανατολικής Γερμανίας. Η νέα του αποστολή είναι να παραλάβει βιομηχανικά μυστικά της εταιρείας MMU που θα του προμηθεύσει ο πληροφοριοδότης «Χάιντς». Ο Κάρλ συναντάει τον Χάιντς στον σιδηροδρομικό σταθμό του Μονάχου. Ο Χάιντς όμως είναι η Ντάγκμαρ, γυναίκα του πρώην βιομήχανου της εταιρίας MMU ο οποίος είχε σκοτωθεί σε αεροπορικό δυστήχημα. Η Ντάγκμαρ είναι πεπεισμένη ότι ο σύζυγός της είχε πέσει θύμα της δυτικογερμανικής μυστικής υπηρεσίας και από εκδίκηση μαρτυράει τα απόρρητα έγγραφα στην μυστική υπηρεσία της Ανατολικής Γερμανίας. Κάποιος όμως αντικαθιστά τα γνήσια με πλαστά αντίγραφα των εγγράφων, κάτι που ο Καρλ μυρίζεται. Ο Καρλ και η Ντάγκμαρ θα συνδεθούν όλο και περισσότερο, ενώ η κόρη της, Ίνα, επικροτεί τον δεσμό τους. Οι δύο πρωταγωνιστές θα χάσουν όλο και περισσότερο την πραγματική τους αποστολή. Ο Καρλ πέφτει σε ενέδρα αλλά κατορθώνει να ξεφύχει και εξαφανίζεται, ενώ η Ντάγκμαρ πεθαίνε σε αυτοκινιτιστικό δυστύχημα. Μένει μόνο η Ίνα, ως πιθανός συνδετικός σύνδεσμος με τον Καρλ.

## Παραπομπές


Κατηγορία:Θρίλερ ταινίες
Κατηγορία:Κατασκοπικές ταινίες
Κατηγορία:Γερμανικές ταινίες
Κατηγορία:Ταινίες του 1982
Μπέορν Έστριτσον

Ο **Μπέορν Έστριτσον**, δαν.: *Beorn Estrithson*, (απεβ. το 1049) ήταν γιος του γιάρλ Ουλφ και της Έστριντ Σβένσντατερ, αδελφής του Κνούτου του Μεγάλου.

## Βιογραφία
Εγκαταστάθηκε στην Αγγλία, όπου πολλοί από τους συγγενείς του κατείχαν υψηλές θέσεις. Κατείχε μία κομητεία στα σημερινά Ανατολικά Μίντλαντς. 

Το 1047 ο εξάδελφος του Μπέορν, Σβεν Γκόντβινσον, έφυγε από την Αγγλία. Μαζί με τον Χάρολντ Β΄ Γκόντβινσον , ο Μπέορν επωφελήθηκε από την απουσία του Σβέν, με το να του απονεμηθεί ένα μερίδιο της γης του.  

Όταν ο Σβέν επέστρεψε στην Αγγλία και προσπάθησε να εξασφαλίσει χάρη από τον βασιλιά, ο Μπέορν και ο Χάρολντ αρνήθηκαν να επιστρέψουν οποιαδήποτε γη. Με άλλους τρεις, ο Μπέορν ξεναγήθηκε στο Bosham από τον Σβεν, όπου τον αιχμαλώτισαν. Στάλθηκε με πλοίο στο Ντάρτμουθ, σκοτώθηκε, και το σώμα του θάφτηκε.  

Ο Χάρολντ Β΄, ο αδελφός του Σβέν Γκόντβινσον, αργότερα ξαναέθαψε τον Μπέορν δίπλα στον θείο του, βασιλιά Κνουτο, στο Ολντ Μίνστερ του Γουίντσεστερ. 

Ο Σίβαρντ, κόμης της Νορθούμπρια, εικάζεται ότι είναι ο γιος του Μπέορν.

Ο Μπέορν μπορεί να είχε έναν γιο. Το έπος *[[Morkinskinna]]* αφηγείται έναν Όσμουντ (Åsmund), ανιψιό του βασιλιά Σβέν Β΄ Έστριτσον της Δανίας, περιγράφοντάς τον ρητά ως γιο του αδελφού του βασιλιά Μπέορν, ωστόσο το έπος (saga) *Χάραλντ Χάρντροντες*, μέρος της *[[Heimskringla]]*, αποκαλεί τον ίδιο Όσμουντ γιο της αδελφής τού Σβεν. 

## Πρόγονοι

## Βιβλιογραφικές αναφορές

## Εξωτερικοί σύνδεσμοι
* Beorn 3 at Prosopography of Anglo-Saxon England

## Πηγές
* A. S. Napier and W. H. Stevenson, eds. (1895)
* M. K. Lawson, Cnut: England's Viking King (2004)
* P. A. Munch (1855), Det Norske Folks Historie, vol. 5

Κατηγορία:Οίκος των Έστριντσεν
Κωνσταντίνος Κουλιεράκης

Ο **Κωνσταντίνος Κουλιεράκης** (Χανιά, 28 Νοεμβρίου 2003) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τη γερμανική Βόλφσμπουργκ και την Εθνική Ελλάδας.

## Σταδιοδρομία σε συλλόγους
Ο Κουλιεράκης μετακινήθηκε το 2017 από τα Χανιά για να ενταχθεί στις ακαδημίες νέων του ΠΑΟΚ, καθώς θεωρήθηκε γρήγορος, αριστεροπόδαρος αμυντικός, με πολύ καλό τελείωμα, ειδικά από μεγάλες αποστάσεις. Κατέκτησε το Πρωτάθλημα Ελλάδας Κ19 με τον ΠΑΟΚ. 

Στις 20 Αυγούστου του 2022, έκανε το ντεμπούτο του στην πρώτη ομάδα, σε μία εντός έδρας νίκη με 1–0 απέναντι στον Παναιτωλικό. Τη σεζόν 2022–23 καθιερώθηκε στην βασική 11αδα του ΠΑΟΚ, καταγράφοντας 31 συμμετοχές και 2 γκολ σε όλες τις διοργανώσεις, τραβώντας τα βλέμματα πολλών ευρωπαϊκών συλλόγων.

Στις 14 Μαρτίου του 2024, ο Κουλιεράκης σκόραρε δύο τέρματα σε μία νίκη της ομάδας του με 5–1 επί της Ντιναμό Ζάγκρεμπ, ανατρέποντας το σκορ του πρώτου αγώνα και εξασφαλίζοντας την πρόκριση στα προημιτελικά του Κόνφερενς Λιγκ. Αναδείχθηκε παίκτης του αγώνα. Την ίδια χρονιά, με την ομάδα του ΠΑΟΚ, έφτασε στην κατάκτηση του πρωταθλήματος, σε μία άκρως ανταγωνιστική σεζόν, με τον δικέφαλο του βορρά στον τελευταίο αγώνα της χρονιάς, να κερδίζει εκτός έδρας τον μεγάλο του αντίπαλο, τον Άρη και να εξασφαλίζει έτσι τον τίτλο.

Στις 20 Αυγούστου του 2024, ανακοινώθηκε από τη γερμανική Βόλφσμπουργκ. Ο ΠΑΟΚ έβαλε στα ταμεία του το ποσό των 11,75 εκατομμυρίων ευρώ. Στην ομάδα από τη Γερμανία, αποτελεί τον βασικό κεντρικό αμυντικό. 

## Εθνική ομάδα
Ο Κουλιεράκης έχει αγωνιστεί με τις εθνικές Ελλάδας Κ16, Κ17 και Κ19.

Πραγματοποίησε το ντεμπούτο του στην Εθνική Ελλάδας ανδρών σε ένα φιλικό αγώνα εναντίον της Μάλτας στις 17 Νοεμβρίου 2022, όπου αντικατέστησε τον Γιώργο Τζαβέλλα στο ημίχρονο.

## Τίτλοι
; ΠΑΟΚ

* Πρωτάθλημα Ελλάδας (1): 2023–24

## Παραπομπές


## Εξωτερικοί σύνδεσμοι

* Προφίλ στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ16
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ξένοι ποδοσφαιριστές στη Γερμανία
Έρικ Κνούντσεν Σκάρσχολμ

Ο **Έρικ Κνούντσεν**, δαν.: *Erik Knudsen*, (1235-1303) ήταν Δανός δούκας και σενεσάλης (drost), γιος του Κανούτου, δούκα της Εσθονίας και της Χέντβιχ Σβάντεπολκντοτερ και επομένως εγγονός του Βάλντεμαρ Β΄ της Δανίας.   Το 1277 αναφέρθηκε ως ευγενής (junker).  Το 1279 έζησε στη Ζηλανδία στο αγρόκτημά του στο Σκάρσχολμ και ήταν ο επικεφαλής του συμβουλίου της κομητείας.  Το 1283 διορίστηκε ως ο σενεσάλης της Δανίας.  Το 1284 έγινε δούκας του Νότιου Χάλαντ.  Ήταν επίσης κύριος του Σκάρσχολμ. Το 1285 ανακηρύχθηκε ιππότης από τον βασιλιά της Σουηδίας. Είναι θαμμένος στο Ρίνγκστεντ. 

## Παραπομπές


Κατηγορία:Δούκες της Δανίας